ขอต้อนรับ โกลด์ฟิวเจอร์ 10 บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....นพ.กฤชรัตน์ หิรัณยศิริ
โกลด์ฟิวเจอร์สซึ่งเป็นชื่อเรียกของสัญญาซื้อขายล่วงหน้าทองคำในประเทศไทย ถือกำเนิดในวันที่ 2 ก.พ. 2552 โดยมีลักษณะสำคัญ คือ อ้างอิงกับทองคำแท่งความบริสุทธิ์ 96.5% น้ำหนัก 50 บาททองคำต่อ 1 สัญญาซื้อขาย ในโกลด์ฟิวเจอร์สเดิมนั้นเราพยายามคิดตามต่างประเทศ ซึ่งมีขนาดประมาณ 1 กิโลกรัม แต่ก็มีเสียงเรียกร้องจากนักลงทุนอย่างมากที่ต้องการให้มีการลดขนาดสัญญาโกลด์ฟิวเจอร์สลง และในที่สุดหลังจากที่ตลาด TFEX ได้พยายามศึกษาและต้องการให้นักลงทุนเพิ่มโอกาสมากขึ้น จึงได้ลงมติในการออกโกลด์ฟิวเจอร์สขนาด 10 บาท ที่เรามักเรียกว่า “มินิโกลด์ฟิวเจอร์ส” หรือจะเรียกว่า โกลด์ฟิวเจอร์ส 10 บาทก็ตาม 
โกลด์ฟิวเจอร์ส 10 จะเริ่มซื้อขายวันแรกในวันที่ 2 ส.ค. 2553 ในสัปดาห์หน้า หรือพูดง่ายๆ ก็คือ มีคุณสมบัติเหมือนกับโกลด์ฟิวเจอร์สชุดเดิมทุกประการ เพียงแต่ลดขนาดลงมาเหลือเพียงสัญญาละ 10 บาททองคำ แนวความคิดหรือความเข้าใจในวิธีการลงทุนหรือความหมายต่างๆ ขอบอกว่า เหมือนกับของเก่าทุกประการ และการที่ลดขนาดลงก็จะทำให้นักลงทุนสามารถใช้เงินน้อยลงถึง 5 เท่า จากของเดิมในการลงทุน นั่นหมายความว่าความเสี่ยงในการลงทุนก็จะลดตามจำนวนขนาดลงตามมาด้วยถึง 5 เท่าจากเดิม ซึ่งจะขอเปรียบเทียบให้เห็นถึงความได้เปรียบเสียเปรียบระหว่างโกลด์ฟิวเจอร์ส 50 บาท กับโกลด์ฟิวเจอร์ส 10 บาท ดังตาราง
จากตารางนักลงทุนจะเห็นได้ว่า โกลด์ฟิวเจอร์ส 10 บาท หรือมินิโกลด์ฟิวเจอร์ส จะมีข้อได้เปรียบและข้อที่ดีในเชิงการลงทุนเหนือกว่าโกลด์ฟิวเจอร์ส 50 บาท ทุกประการ หมายความว่านักลงทุนรายย่อยจะสามารถเข้ามาเริ่มลงทุนได้โดยมีเงินทุนเริ่มต้นตั้งแต่ประมาณ 1.5 หมื่นบาทขึ้นไป (ผมอยากให้คิดที่ตัวเลขที่มีค่ามากกว่า 1.14 หมื่นบาทพอดี ซึ่งจะเป็นขั้นต่ำ แต่ความเหมาะสมนักลงทุนควรจะคิดว่า 1 มินิโกลด์ฟิวเจอร์สควรจะมีเงินขั้นต่ำ 1.5 หมื่นบาท จะปลอดภัยกว่าในระดับหนึ่ง) หรือแม้กระทั่งค่าใช้จ่ายต่างๆ ที่นักลงทุนจะต้องมี ก็ปรากฏว่าทุกส่วนใช้บัญญัติไตรยางศ์หาร 5 เป็นเส้นตรง นั่นหมายความว่านักลงทุนก็จะสามารถลงทุนหรือเลือกขนาดการลงทุนได้ให้เหมาะสมกับกำลังเงินของตนได้อย่างง่ายมากขึ้น เช่น สามารถซื้อโกลด์ฟิวเจอร์ส 10 บาท 2 สัญญา หรือครั้งละ 1 สัญญาก็ได้ ก็จะทำให้สภาพการเคลื่อนไหวของนักลงทุนสามารถควบคุมความเสี่ยงได้ดียิ่งขึ้น ซึ่งโดยทั่วไปแล้วตัวเงิน Margin และ Commission น่าจะเรียกเงินสูงขึ้นกว่าการใช้อัตราส่วนหารตรงแต่ดูตลาดจะต้องการให้ประโยชน์โดยตรงกับนักลงทุนรายย่อย จึงต้องถือว่าเป็นความมีน้ำใจของบรรดา Broker ที่ยอมรับภาระค่าใช้จ่ายต่างๆ ที่จะสูงขึ้นจากการซอยย่อยของสัญญาโกลด์ฟิวเจอร์ส 10 บาท ซึ่งถือว่าดีจริงๆ บอกว่า “Brokerไทยน้ำใจกว้าง พร้อมรับใช้นักลงทุนรายย่อย”
ผมจะสรุปให้ท่านนักลงทุนฟังเลยว่า ตั้งแต่วันที่ 2 ส.ค. 2553 เป็นต้นไป ที่จะมีมินิโกลด์ฟิวเจอร์สซื้อขายในตลาด TFEX ต้องบอกว่าไม่มีเหตุผลใดๆ ที่นักลงทุนจะไปซื้อโกลด์ฟิวเจอร์สขนาดเดิม (50 บาท) เพราะตามตารางที่เปรียบให้ดูก็ต้องบอกว่าโกลด์ฟิวเจอร์ส 10 บาท ดีกว่าในทุกกรณี และพร้อมกันนี้ก็ตอบได้เลยว่า เราจะสามารถติดป้ายโกลด์ฟิวเจอร์ส 50 บาท ได้ดังนี้ “ชาตะ 2 ก.พ. 2552 มรณะ 28 ก.พ. 2554” รวมสิริอายุได้ 2 ปี 1 เดือน หมายความว่าโกลด์ฟิวเจอร์ส 50 บาท น่าจะหมดอายุไปในวันที่ 28 ก.พ. 2554 นี้อย่างแน่นอน นั่นก็คือ นักลงทุนจะเริ่มถอยจากตลาดโกลด์ฟิวเจอร์ส 50 บาท เข้าสูตลาด 10 บาท เพียงอย่างเดียวตามเหตุผลข้างต้น ดังนั้นนักลงทุนจึงต้องระมัดระวังสภาพคล่องของโกลด์ฟิวเจอร์ส 50 บาท ในช่วงเดือน พ.ย. และ ธ.ค. ซึ่งน่าจะเหือดแห้งน้อยลงไปตามลำดับ หรืออาจจะกล่าวได้ว่า โกลด์ฟิวเจอร์ส 50 บาท หลังจากวันที่ 31 ธ.ค. คือ หมดอายุ Series Z ในเดือน ม.ค. ก็น่าจะมีการซื้อขายน้อยลงไปมากๆ หรือเกือบจะพูดได้ว่าไม่ตายก็เลี้ยงไม่โต ในขณะที่โกลด์ฟิวเจอร์ส 10 บาท จะเข้ามาแทนที่ตลาดได้อย่างแข็งแรงสมบูรณ์ 
ขอต้อนรับ มินิโกลด์ฟิวเจอร์ส ของขวัญชิ้นใหม่สู่นักลงทุนให้กับนักลงทุน ซึ่งจะเพิ่มโอกาสและสิทธิประโยชน์ให้กับนักลงทุนโกลด์ฟิวเจอร์สได้เป็นอย่างดี ตอบได้เลยว่าไม่มีเหตุผลใดๆ แอบแฝงที่นักลงทุนจะต้องไปซื้อโกลด์ฟิวเจอร์ส 50 บาท ให้เปลืองเงินและเพิ่มความเสี่ยงแก่ตนเอง ท่านสามารถลดปริมาณหรือขยายปริมาณของโกลด์ฟิวเจอร์ส 10 บาท ขึ้นไปได้ตามขนาดกำลังเงินของนักลงทุน ไม่ว่าจะเป็นรายย่อยหรือรายใหญ่ นั่นก็คือ สภาพคล่องที่จะเกิดขึ้นอย่างมากในแต่ละช่องของการซื้อขายโกลด์ฟิวเจอร์ส 10 บาท
 
วิเคราะห์ทางเทคนิค
ราคาทองคำเคลื่อนตัวไปในทิศทาง Side Way ในสัปดาห์ที่แล้วทั้งอาทิตย์ แต่เป็น Side Way ที่มีการแกว่งอย่างมากของช่วงราคาในระดับ 1,1851,200 เหรียญสหรัฐ ราคาทองไทยแกว่งตัวอยู่ในช่วง 18,20018,350 บาท (เป็นราคาทองคำแท่งขายออก) โดยสภาพทางเทคนิคมีแนวต้านด้านบนอย่างหนาแน่นที่ระดับ 1,2001,205 เหรียญสหรัฐ ในขณะที่มีแนวรับด้านล่างเป็นเส้นค่าเฉลี่ย 100 วันที่ระดับ 1,184 เหรียญสหรัฐ สำหรับ Oscillators, RSI, Slo, Sto ดูจะเป็นลบ Side Way Down โดยเคลื่อนตัวอยู่ในบริเวณแนวรับด้านล่างเท่านั้น MACD ยังอยู่ในกรอบลบและภาพรวมของราคาทองคำหลังจากสัปดาห์ที่แล้วไม่สามารถขึ้นไปทะลุเหนือ 1,200 เหรียญสหรัฐ ต้องบอกว่ายังดูไม่ค่อยดี มีโอกาสที่ราคาทองคำจะลงสามารถทดสอบแนวรับด้านล่างอีกเช่นเดียวกัน และถ้าทะลุแนวรับ 1,180 เหรียญสหรัฐ ลงมาอาจจะเห็นราคาร่วงหลุดลึกจนถึง 1,160 เหรียญสหรัฐได้ ก็ต้องบอกว่าราคาในขณะนี้เป็นภาวะกดดันของราคาทองคำในทิศทาง Side Way และค่อนข้างจะไปในขาลง ดังนั้นนักลงทุนในโกลด์ฟิวเจอร์สก็จะได้ประโยชน์ในแง่ที่ท่านสามารถถือทั้ง Short และ Long Position ได้ ในขณะที่นักลงทุนทองคำแท่งจะต้องใช้ความระมัดระวังมากขึ้น โดยเฉพาะอย่างยิ่งควรจะมีจุด Stop Loss บริเวณ 1,184 เหรียญสหรัฐ
MTS Gold future ผู้นำการลงทุนในทองคำ พร้อมสำหรับมิติใหม่ของการลงทุนโกลด์ฟิวเจอร์ส 10 บาท ที่จะเพิ่มโอกาสและลดความเสี่ยงให้กับนักลงทุนทองคำของไทยได้เป็นอย่างดี พร้อมบริการในเซ็นทรัลเวิลด์และมีการสอนบรรยายการลงทุนในทองคำ โดย MTS Academy ทุกวันอังคาร พฤหัสบดี และวันเสาร์ และในอาทิตย์นี้เราจะเน้นบรรยายเรื่องโกลด์ฟิวเจอร์ส 10 บาท ดีอย่างไร Call Center 022225959